CELEX: 62019CA0673
Language: sk
Date: 2021-02-24 00:00:00
Title: Vec C-673/19: Rozsudok Súdneho dvora (piata komora) z 24. februára 2021 (návrh na začatie prejudiciálneho konania, ktorý podal Raad van State – Holandsko) – M, A, Staatssecretaris van Justitie en Veiligheid/Staatssecretaris van Justitie en Veiligheid, T (Návrh na začatie prejudiciálneho konania – Azyl a prisťahovalectvo – Smernica 2008/115/ES – Články 3, 4, 6 a 15 – Utečenec, ktorý sa neoprávnene zdržiava na území členského štátu – Zaistenie na účely presunu do iného členského štátu – Postavenie utečenca v tomto inom členskom štáte – Zásada zákazu vyhostenia alebo vrátenia – Neexistencia rozhodnutia o návrate – Uplatniteľnosť smernice 2008/115)

19.4.2021   
            
            
               SK
            
            
               Úradný vestník Európskej únie
            
            
               C 138/7
            
         
      Rozsudok Súdneho dvora (piata komora) z 24. februára 2021 (návrh na začatie prejudiciálneho konania, ktorý podal Raad van State – Holandsko) – M, A, Staatssecretaris van Justitie en Veiligheid/Staatssecretaris van Justitie en Veiligheid, T
      (Vec C-673/19) (1)
      
      (Návrh na začatie prejudiciálneho konania - Azyl a prisťahovalectvo - Smernica 2008/115/ES - Články 3, 4, 6 a 15 - Utečenec, ktorý sa neoprávnene zdržiava na území členského štátu - Zaistenie na účely presunu do iného členského štátu - Postavenie utečenca v tomto inom členskom štáte - Zásada zákazu vyhostenia alebo vrátenia - Neexistencia rozhodnutia o návrate - Uplatniteľnosť smernice 2008/115)
      (2021/C 138/08)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Raad van State
      
         Účastníci konania pred vnútroštátnym súdom
      
      
         Žalobcovia: M, A, Staatssecretaris van Justitie en Veiligheid
      
         Žalovaní: Staatssecretaris van Justitie en Veiligheid, T
      
         Výrok rozsudku
      
      Články 3, 4, 6 a 15 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, sa majú vykladať v tom zmysle, že nebránia tomu, aby členský štát vykonal administratívne zaistenie štátneho príslušníka tretej krajiny, ktorý sa neoprávnene zdržiava na jeho území, na účely núteného presunu tohto štátneho príslušníka do iného členského štátu, v ktorom má uvedený štátny príslušník postavenie utečenca, ak tento istý štátny príslušník odmietol vyhovieť výzve, aby odišiel do tohto iného členského štátu a ak nemožno voči nemu prijať rozhodnutie o návrate.
      
         (1)  Ú. v. EÚ C 423, 16.12.2019.